**Καμμία ανοχή στην ραδιοτηλεοπτική υποκουλτούρα**

H αναπαραγωγή της κουλτούρας του βιασμού, της τοξικής αρρενωπότητας και όλων των υποκατάστατων της σε ζωντανή σύνδεση ως υποπροϊόντα μιας άθλιας τηλεοπτικής παραγωγής σαν αυτές που δυστυχώς μας έχει συνηθίσει πολλά χρόνια τώρα η ιδιωτική τηλεόραση, δεν έχει καμία θέση στην κοινωνία μας.

Οι πολίτες χθες, με τρόπο άμεσο και μαζικό -σε αντίθεση με τον σταθμό, αλλά και τα ελεγκτικά και δικαιοδοτικά όργανα-, αντέδρασαν έντονα σε αυτή την αθλιότητα. Πρέπει άμεσα να επανεξεταστούν τα όρια των αρμοδιοτήτων του ΕΣΡ σε μια σύγχρονη τηλεοπτική πραγματικότητα του διαδικτύου, όπως και ο τρόπος δράσης του και η πρόληψη της αναπαραγωγής τέτοιων αποκρουστικών φαινομένων.

Ενώ ο τηλεοπτικός σταθμός και οι εισαγγελικές αρχές έπρεπε να είχαν ήδη πράξει τα δέοντα, καθώς δεν αρκεί απλώς η αποπομπή του συγκεκριμένου παίκτη. Ο βιασμός και η αναπαραγωγή της κουλτούρας του συνιστούν σοβαρές εγκληματικές πράξεις.

**Δήλωση Εκπροσώπου Τύπου ΜέΡΑ25 Μιχάλη Κριθαρίδη**